OpenLLM-France/wikimedia huggingface dataset:
# Ezten FCR

Ezten FCR arrisku-kapitaleko funtsik garrantzitsuenetakoa da, Euskal Herriko Arrisku Kapitalaren Sozietatearen mendekoa. Eusko Jaurlaritzak estrategikotzat jo dituen sektoreetan inbertitzeko instrumentua da. Funts horrek enpresetako lehen urteetan inbertitzen du.
2003ko abenduaren 31n, 26 milioi eurotik gorako kapitala zeukan kudeaketan eta 33 enpresetan parte hartzen zuen. Funts horrek parte hartutako enpresetako batzuk dira honako hauek: Aguas de Bilbao, S.A., Energía de Bilbao, S.A., Bodegas Baigorri, S.A., eta Papelera Etxezarreta, S.A.
Funts horiek dinamikoak dira inbertitzeko eta desinbertitzeko garaian. Elkarteak dioenez, 2003ko irailetik abendura artean Eztenek desinbertitu egin zuen Guasco I+G taldean, zeinen helburua mikroenergiako plantak garatzea zen. Kide kooperatiban berriz, MCC Desarrollo SPE, S.A.ren bitartez parte hartzen zuen. Hala ere, enpresa hauetako akziodunen artean sartu da: Game Pro, S.A. (bideo-jokoen gaia jorratzen duen Bilboko enpresa) eta Rotartica, S.A. (klimatizazioko ekipamenduak fabrikatzen dituzte eta Gas Natural eta Fagor enpresek %50eko partizipazioa daukate). Beste enpresa hauetan ere hartu ditu partizipazioak: Inversiones en Concesiones Ferroviarias, S.A. eta VR Specialty Valves Research, S.A. (Lezamako enpresa).

## Erreferentziak

* ↑ CC-BY-SA http://www.argia.com/argia-astekaria/1982/zer-da-ezten-fcr Argia, 2005-03-06

## Kanpo estekak

* Datuak: Q20492518
# Friedrich Fromm

Friedrich Fromm (1888ko urriaren 8a, Berlin, Prusia - 1945eko martxoaren 12a, Brandenburgo, Hirugarren Reicha), alemaniar militar bat izan zen, Bigarren Mundu Gerran Alemaniar Armadako ofiziala izana.
1944ko uztailaren 20ko Adolf Hitler hiltzeko atentatuan partehartzeagatik exekutatua izan zen.
* Datuak: Q57417
* Multimedia: Friedrich Fromm / Q57417
# Friedrich Gottlieb Klopstock

Friedrich Gottlieb Klopstock (Quedlinburg, Alemania, 1724ko uztailaren 2a - Hanburgo, Alemania, 1803ko martxoaren 14a) alemaniar olerkaria izan zen.

## Biografia

Jenan teologia-ikasle izan ondoren, Leipzigera joan zen. Ahalegin handiena Messiah epopeia (1748-1773) idazten egin bazuen ere, oda lirikoek eman zioten ospe handiena. Sturm und Drang mugimenduaren eta Goetheren aitzindari izan zen, bai odetarako aberri-gaiak erabili zituelako, bai eta gai asko germaniarren mitologiatik hartu zituelako ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q154367
* Multimedia: Friedrich Gottlieb Klopstock / Q154367
# Friedrich Heinrich Füger

Friedrich Heinrich Füger (Heilbronn, 1751ko abenduaren 8a – Viena, 1818ko azaroaren 5a) alemaniar klasizismo garaiko margolaria izan zen.

## Bizitza

Stuttgarten Nicolas Guibalen ikasle izan zen eta Leipzigen Adam Friedrich Oeserena. Ondoren Erroma eta Napolira bidaiatu zuen eta bertan Casertako jauregiko freskoak margotu zituen. Vienara itzultzean gorteko margolari, irakasle eta Akademiako zuzendariorde izendatu zuten eta 1806 urtean Belvedere Galeriako zuzendari.
Bere margolan garrantzitsuenak honako hauek diraː Coriolanusen agurra (Czernin Galeria, Viena), Vienako Bakearen Alegoria (1801), Germanicus-en Heriotza (1789an), Cesarren heriotza eta Bathsheba (Budapest Galeria).
Egindako erretratu garrantzitsuenak: Josef II.a Enperadorea, Würtembergeko Elizabeth Wihelmine dukesa, Napoliko Karolina Erregina eta Horatio Nelson (National Portrait Gallery, Londres). Louis David eta Anton Raphael Mengs-en estilo klasikoa jarraituz margotzen zuen eta antzerkizale kutsua zuten bere margoek.
Füger irakasle ere izan zen eta bere ikasleen artean hauek dira ezagunenak: Gustav Philipp Zwinger, eta Franciszek Ksawery Lampi.

## Erreferentziak

* 1 2 Gilman, D. C.; Thurston, H. T.; Colby, F. M., eds. (1906)
* ↑ "Horatio Nelson"
* ↑ "Franciszek Ksawery Lampi"
* Datuak: Q213739
* Multimedia: Heinrich Friedrich Füger / Q213739
# Friedrich Georg Wilhelm von Struve

Friedrich Georg Wilhelm von Struve (errusieraz: Василий Яковлевич Струве; Altona, egungo Hanburgo, 1793ko apirilaren 15a - San Petersburgo, 1864ko azaroaren 23a) alemaniar astronomoa izan zen. XIX. mendeko astronomo nagusietakoa izan zen. Izar bitarren teoria modernoa azaldu zuen. Napoleonengandik ihesi, Alemaniara alde egin zuen lehenengo, gero Danimarkara eta azkenik Errusiara. 1813. urtean irakasle hasi zen Dorparteko Unibertsitatean, eta lau urte geroago Dorparteko behatokiko zuzendari izendatu zuten. Bertan egindako ikerketen ondorioak Stellarum Duplicium Mensurae Micrometricae (1837, Izar Bitarren Neurketa Mikrometrikoa) liburuan jaso zituen.

## Ikus, gainera

* Struveren arku geodesikoa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57164
* Multimedia: Friedrich Georg Wilhelm Struve / Q57164
# Friedrich Hayek

Friedrich August von Hayek (Viena, Austria, 1899ko maiatzaren 8a - Friburgo, Alemania, 1992ko martxoaren 23a) britainiar ekonomista izan zen, austriarra sortzez. 1938an Britainia Handiko herritartasuna hartu zuen.
Merkatu-ekonomiaren defendatzaile sutsu eta estatuaren esku-hartzearen etsai izaki, bere ideiak izan ziren Estatu Batuetako lehendakari Ronald Reaganen eta Britainia Handiko Margaret Thatcherren politika ekonomikoen oinarri nagusia.

## Biografia

Zuzenbide eta ekonomiako ikasketak egin zituen, Vienako Unibertsitatean. 1921etik 1931ra, Ikerkuntza Ekonomikorako Institutu Austriarreko zuzendari izan zen, eta 1929tik 1931ra, Vienako Unibertsitatean lan egin zuen. 1931tik 1950era bitartean, ekonomia eta estatistikako irakasle izan zen, Londresko Unibertsitatean.
Mont Pelerin Elkarteko sortzaileetako bat izan zen, eta ohorezko lehendakari. Elkarte horrek mendebaldeko ekonomistak, legelariak, enpresaburuak eta kazetariak biltzen ditu, pentsamendu liberala aztertu eta zabaltzeko asmoz.
1951tik aurrera, zientzia moral eta sozialetako irakasle izan zen, Chicagoko Unibertsitatean. 1962an Europara itzuli zen, Friburgoko Unibertsitateko ekonomiako irakasle izendatu zutelako.
1974an, Gunnar Myrdal suediarrarekin batera, Ekonomiako Nobel saria jaso zuen, diruaren teoriari buruzko lanengatik, eta fenomeno ekonomiko, sozial eta instituzionalen arteko loturen azterketengatik. 1977 arte, Salzburgoko Unibertsitateko irakasle izan zen.
Haren pentsamenduak sozialismotik merkatu libreko ekonomiaren defentsarainoko bidea egin zuen, eta Vienako Eskolako ekonomista nagusietako bat bihurtu zen. Haren teoriak Keynesen pentsamenduari kontrajartzen zaizkio. Ehunka saiakera eta 15 liburu baino gehiago idatzi zituen.

## Idazlanak

Lan nagusiak: Prezioak eta produkzioak (1931), Kapitalaren teoria hutsa (1941) eta Morrontzarako bidea (1944).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1325
* Multimedia: Friedrich von Hayek / Q1325
# Friedrich Heinrich Jacobi

Friedrich Heinrich Jacobi (Düsseldorf, 1743ko urtarrilaren 25a - Munich, 1819ko martxoaren 10a) alemaniar filosofo eta idazlea izan zen.
Bere garaiko idazle askorekin izan zituen harremanak: Wieland, Hamam, Lessing, Herderekin eta Goetherekin. Filosofiaren oinarriak fedean finkatzen zituen filosofi-motan eragin handia izan zuen. Existentzialismoaren aitzindaritzat hartu izan da. Spinozaren filosofiaren esanahia eta garrantzia azaltzen saiatu zen, eta kritika egin zien Kanten ideiei.
Obra aipagarrienak: Allwills Briefsalmmlung (1781, Gutunak Allwilli), Über die Lehre des Spinoza (1785, Spinozaren filosofiari buruz), David Hume über den Glauben, oder Idealismus und Realismus (1787, David Hume eta fedea, edo idealismoa eta errealismoa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q168004
* Multimedia: Friedrich Heinrich Jacobi / Q168004
# Friedrich Hund

Friedrich Hund (1896ko otsailaren 4a - 1997ko martxoaren 31) fisikari alemaniarra zen, atomo eta molekulen egiturari buruz egin zuen lanagatik ezaguna.
Matematika, fisika eta geografia ikasi zituen Marburg eta Göttingenen. Honako unibertsitate hauetan ikertu eta fisika teorikoa irakatsi zuen:
* Göttingen (1925)
* Harvard (1926)
* Rostock (1927)
* Kopenhage (1928)
* Leipzig (1929)
* Jena (1946)
* Frankfurt (1951)
* Göttingen berriz (1957)
250 artikulu eta zientzia liburu baino gehiago argitaratu zituen, horien artean "Grundbegriffe der Physik" (Fisika funtsak) (1969), "Geschichte der Quantentheorie" (Teoria kuantikoaren historia) (2. edizioa 1975en) eta "Geschichte der physikalischen Begriffe" (Kontzeptu fisikoen historia, 2 liburutan, 2. edizioa 1978an).
Kimika kuantikoan, Hunden araua ezagutzen da, mailarik gorenean, energia bera duten orbital atomikoak daudenean, parekatu gabeko elektroien espinaren lerrokadura, ferromagnetikoa dela adierazten duena. Honekin, dioxigenoaren eta trantsiziozko metal askoren katioien paramagnetismoa azaltzen da.
Hunden gehienezko aniztasunaren printzipioa: Energia bereko orbitaletan, elektroiak, banan banan sartzen dira espin bereko orbital bakoitzean. Erdi beteta egotera iristen denean, berehala hasten da kontrako espinen parekatzea.
* Datuak: Q61201
* Multimedia: Friedrich Hund / Q61201
# Friedrich Hebbel

Christian Friedrich Hebbel (Wesselburen, Alemania, 1813ko martxoaren 18a - Viena, Austria, 1863ko abenduaren 13a) alemanezko antzerkigilea izan zen.

## Bizitza

Hamalau urte zituela umezurtz gelditu zen, eta bere kabuz ikasi zuen Hanburgon eta Heidelbergen. 1842an, Danimarkako erregeak emaniko laguntzari esker Parisen izan zen (Heine ezagutu zuen han), eta Erroman urtebeteko egonaldia egin zuen. Anartean lehen obrak idatzi zituen. Ezkondu ondoren Vienara joan eta han bizi izan zen.
Bere obra dramatikoan errealitatea modu objektiboz aztertzen du, eta gizabanakoaren moralaren eta gizartearen arteko gatazka islatzen ditu. Lehen drama garrantzizkoa, Judith (1841), gai biblikoaren moldaera librea da. Maria Magdalena (1844) etika burgesaren eta ohoreaz hark duen ikusmoldearen aurkako kritika da. Herodes und Marianne (1850) obran Marianak, bere askatasuna sendotzearren, maite duen gizonari ere aurre egingo dio. Agnes Bernauer (1855) izenburukoan estatu-arrazoia delakoari buruz dihardu. Beste obra batzuk: Cyges und sein Ring (1856, Ciges eta bere eraztuna); Die Nibelungen trilogia (1862, Nibelungoak), izen bereko sagaren egokitzapena da, eta autorearen sormen dramatikoaren adierazgarri nagusia. Hebbelen obrek, neurri batean, Nietzscheren eta Ibsenen gogoeta-moldeen oinarriak eman zituzten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57182
* Multimedia: Friedrich Hebbel / Q57182
# Friedrich Hirzebruch

Friedrich Ernst Peter Hirzebruch (Hamm, Ipar Renania-Westfalia, 1927ko urriaren 17a - 2012ko maiatzaren 27a) alemaniar matematikaria izan zen topologia, barietate konplexuan eta geometria aljebraikoan lan egin zuena. bere belaunaldiko figura nabarmena.
Münster Unibertsitatean ikasi zuen 1945 eta 1950 artean, eta urtebete egin zuen ETH Zurich-en . Ondoren, kargua hartu zuen Erlangengo Unibertsitatean, berehala 1952 eta 1954 artean Princetongo Ikerketa Aurreratuaren Institutuan (New Jersey). Princetongo Unibertsitatean urtebete igaro ondoren (1955-1956), Bonngo Unibertsitatean irakasle izendatu zuten, 1981ean Max Planck Matematika Institutuko zuzendari bilakatu zen. 300 pertsona baino gehiagok parte hartu zuten 2007an Bonnen ospatu zen 80. urtebetetze ekitaldian.
Hirzebruch atzerriko akademia eta gizarte ugarietako kidea izan zen, besteak beste, Britainiar Royal Society, Estatu Batuetako Zientzia Akademia Nazionala, Errusiako Zientzien Akademia eta Frantziako Zientzien Akademia .

## Ohoreak

Beste ohore askoren artean, Hirzebruch-ek Matematikako Wolf saria jaso zuen 1988an, Lobachevsky domina 1989an.
Alemaniako gobernuak 1993an eman zion Errepublika Federalaren Meritu Ordena eta Japoniako gobernuak 1996an Altxor Sakratuaren Ordena.
Hirzebruch-ek 2004an Cantor Domina jaso zuen.

## Erreferentziak

* ↑ Max Planck Institute for Mathematics-en iragarkia
* ↑ Altxor Sakratuaren Ordenari buruzko L'Harmattan webgunea (frantsesez)

## Kanpo estekak

* Datuak: Q61753
* Multimedia: Friedrich Hirzebruch / Q61753
# Galileo (1975eko filma)

Galileo 1975eko Joseph Losey estatubatuar zinema zuzendariaren filma da.
Loseyk Galileo Galilei pertsonaia historikoa baliatu zuen, beste behin ere desberdina denarekiko intransigentziaz eta boterearen mekanismo zapaltzaileez hausnartzeko. Bertolt Brecht dramagilearen Galileoren bizitzaren egokitzapena izan zen.

## Aktoreak

* Topol : Galileo Galilei
* Colin Blakely : Priuli
* Edward Fox : kardinala
* John Gielgud : kardinala
* Basil Henson
* Ian Hoare : Cosimo I.a Medici
* Mary Larkin : Virginia
* Michael Lonsdale : Barberini kardinala
* Patrick Magee : Bellarmin kardinala
* John McEnery : Federzoni
* John Moffatt : filosofoa
* Richard O'Callaghan : Fulganzio
* Judy Parfitt : Angelica Sarti

## Erreferentziak

* ↑ www.sansebastianfestival.com

## Kanpo estekak

* Datuak: Q3094738
# Galileo (espazio misioa)

Galileo misioa Jupiter planeta ikertu zuen NASAren misioa izan zen. Zunda 1989ko urriaren 18an jaurti zuen Atlantis transbordadoreak STS-34 misioaren bitartez, eta sei urte beranduago, 1995eko abenduaren 7an, ailegatu zen Jupiterrera, Lurra eta Artizarraren grabitazioaren indarraz baliatuta.

## Ikus, gainera

* NASA

## Kanpo estekak

* (Ingelesez) Galileo misioari buruzko informazioa NASAren webgunean.
* Datuak: Q182008
* Multimedia: Galileo mission / Q182008
# Galileoren eraldaketa

Galileoren eraldaketa, fisika klasikoan, ekuazio multzoa da, aldaerarik gabeko lastertasunean mugitzen ari diren bi sistemen espazio eta denbora koordenatuak batenak besteenekin lotzen dituena. Lastertasun gutxiko fenomenoak adierazteko erabiltzen da batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/2/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q219207
* Multimedia: Galilean transformation / Q219207
# Galileo (argipena)

Galileo izena Galileo Galilei italiar fisikari eta astronomoaren izena da.
Zenbait ekintzek honen omenez dute izena:
* Galileo (misio espaziala), NASAk 1989an jaurtikia
* Galileo (satelite bidezko nabigazio sistema), Europako Batasunak eta Europako Espazio Agentziak (ESA) elkarlanean eraikitzen ari diren nabigazio sistema
# Galileoren bizitza

Galileoren bizitza (alemanez: Leben des Galilei) Bertolt Brecht idazleak 1943an argitaratu zuen antzezlana da. 2004. urtean Miren Billelabeitiak euskaratu zuen.

## Bibliografia

* Brecht, Bertolt; Billelabeitia, Miren (itzul.): Galileoren bizitza. Drama. - Egan, 2004-1/2, 143-193.

## Kanpo estekak

* Datuak: Q302750
* Multimedia: Leben des Galilei / Q302750
# Galin (Bordeleko tranbia)

Galin Bordeleko tranbiaren geltoki bat da, Bordele udalerrian dago.

## Kokapena

A linea (Bordeleko tranbia) :
* Datuak: Q98573245
# Fuenterroble de Salvatierra

Fuenterroble de Salvatierra Salamancako udalerria da, Béjar eskualdean dagoena.
2009ko urtarrilaren 1eko erroldaren arabera 270 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1650181
* Multimedia: Fuenterroble de Salvatierra / Q1650181
# Fuenterrobles

Fuenterrobles Valentziako Erkidegoko udalerria da, Requena-Utiel/Plana d'Utiel eskualdean eta Valentziako probintzian kokatua.
2009ko urtarrilaren 1eko erroldaren arabera 733 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1993414
* Multimedia: Fuenterrobles / Q1993414
# Fuentes Calientes

Fuentes Calientes Teruelgo udalerria da, Comunidad de Teruel eskualdean dagoena.
2009ko urtarrilaren 1eko erroldaren arabera 169 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1653451
* Multimedia: Fuentes Calientes / Q1653451
# Fuentes Documentales Medievales del País Vasco

Fuentes Documentales Medievales del País Vasco bilduma, Araba, Bizkaia eta Gipuzkoako Erdi Aroko artxiboak, jaso, editatu eta argitaratzen ditu. 1982an abiatu zen eta helburua Erdi Aroko dokumentu iturriak transkribatzea eta inprimatzea da, Goi Erdi Arokoetatik XVI. menderainokoak, artxibo-unitateen arabera aukeratuak.
Lan hau egiteko erabiliriko metodologia bikoitza da: historikoa eta paleografikoa. Bata edo bestea aukeratzea ikertzailearen baitan geratu dago.
Gaur egun, Rosa Aierbe Iribar da bildumaren zuzendaria.

## Erreferentziak

* ↑ Fuentes documentales medievales de Pais Vasco. Argitalpenak. Eusko Ikaskuntza.

## Kanpo estekak

* Datuak: Q124398843
# Fuentes

Fuentes Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 508 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q2047688
* Multimedia: Fuentes (Cuenca) / Q2047688
# Fuentes de Andalucía

Fuentes de Andalucía Sevillako udalerria da, Comarca de Écija eskualdean dagoena.
2009ko urtarrilaren 1eko erroldaren arabera 7.358 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q383897
* Multimedia: Fuentes de Andalucía / Q383897
# Fuentes Carrionas

Fuentes Carrionas Palentziako probintziako iparraldean dagoen mendilerroa da, Kantabria eta Leóngo probintziatik ere hedatzen dena. Kantauriar mendikatean kokaturik, bere barnean Fuentes Carrionas eta Fuente Cobre-Montaña Palentinako natura parkea dago eta 50 kilometroko luzera du. Peña Prieta (2.538 m.) bere tontorrik handiena da.

## Kanpo estekak

* Datuak: Q5507202
* Multimedia: Fuentes Carrionas / Q5507202
# Fuentes Claras

Fuentes Claras Teruelgo udalerria da, Jiloca eskualdean dagoena.
2009ko urtarrilaren 1eko erroldaren arabera 169 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1643299
* Multimedia: Fuentes Claras / Q1643299
# Fuentes de Año

Fuentes de Año Ávilako udalerria da.
2009ko urtarrilaren 1eko erroldaren arabera 154 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1632373
* Multimedia: Fuentes de Año / Q1632373
# Fuentes de Ayódar

Fuentes de Ayódar (valentzieraz Fontes) Valentziako Erkidegoko udalerria da, Alto Mijares eskualdean eta Castellóko probintzian kokatua.
2009ko urtarrilaren 1eko erroldaren arabera 122 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1768676
* Multimedia: Fuentes de Ayódar / Q1768676
# Garin Jenkins

Garin Richard Jenkins (Ynysybwl, 1966ko abuztuaren 18a) galestar errugbilari ohia da, orpokatzaile postuan aritzen zena. 1991-2000 bitartean, 58 partida jokatu zituen Galesko selekzioarekin, eta hiru Munduko Errugbi Kopatan parte hartu zuen: 1991koan, 1995ekoan eta 1999koan.

## Palmaresa
### Galesko selekzioa

* 58 partida, 1991-2000 bitartean
* 10 tanto (2 entsegu)
* Bost Nazioen Txapelketa
** irabazlea: 1994

## Erreferentziak

* ↑ Garin Jenkins. sporting-heroes.net (Noiz kontsultatua: 2024-9-15).
* ↑ Garin Jenkins. wru.wales (Noiz kontsultatua: 2024-9-15).

## Kanpo estekak

* (Ingelesez) Orders, Mark The extraordinary new life of Garin Jenkins: solvent abuse, Jesus Christ and the tragic moment that shocked rugby, walesonline.co.uk
* Datuak: Q3098384
# Garindaine

Garindaine Zuberoako udalerria da, Arbaila eskualdean kokaturik dagoena.

## Geografia
### Ingurune naturala

Uhaitzandi ibaia udalerritik igarotzen da, baita bertara isurtzen diren Arangorena (12,5 km) eta Urgorri errekak ere.
Pagolako uhaitzera isurtzen den errekasto batek ere gurutzatzen du udalerria.

### Udalerri mugakideak

* Ainharbe iparraldean
* Maule-Lextarre ekialdean
* Gotaine-Irabarne hego-ekialdean
* Urdiñarbe hego-mendebaldean

### Etxeak eta auzoak

* Lanbarre auzoa

## Demografia

Herri txikia izan da beti Garindaine. 300-400 biztanle artean izan zituen XIX. mende osoan eta XX. mendearen lehen erdialdean. 1960tik aurrera pixka bat hasi zen biztanleria, 600 ingurura, baina gaur egun 500 inguru dira.
* Garindaineko biztanleria
* Datuen iturburua: INSEE

## Kultura

Garindaine famatua izan da bertan antzeztu diren pastoral kopuruagatik. Bestalde, urtero Euskal kanten jaialdia egiten da bertan, Abuztuaren 14ean (2007. urtean 36. edizioa ospatu zen).

## Argazki galeria

* Garindaineko eliza
* Garindaineko herriko etxea
* Garindaineko pilotalekua

## Erreferentziak

* ↑ Ofizialki frantsesez Jean-Pierre Mirande.
* ↑ Garindaine EODAn.
* 1 2 3 4 5 Euskal Herriari Begira. Udalbiltza.

## Kanpo estekak

* Datuak: Q607724
* Multimedia: Garindein / Q607724
* Liburuak: Euskal Herriko bidaia-gida/Herriz herri/Garindaine
# Garindo

Garindo euskarazko gizonezko izena da.

## Historia

Galind izen germaniarretik atera bide zen. Izen hau nahiko erabilia izan zen Erdi Aroan.
Garindoren Erdi Aroko patronimikoa Garindoitz zen.
Izen hau Garinoain eta Garindaine herri izenen jatorria da.

## Beste hizkuntzetan

* Gaztelaniaz: Galindo

## Erreferentziak

* ↑ Euskaltzaindia: "Garindo", Euskal Onomastikaren Datutegia.
* ↑ Patxi Salaberri. (2003). Euskal deiturategia: patronimia. Bilbo: UEU.
* ↑ Koldo Mitxelena eta Aingeru Irigarai. (1955). Nombres vascos de persona. Donostia: ASJU.

## Kanpo estekak

* Datuak: Q31188450
# Garindo Azearitz I.a

Garindo Azearitz I.a —latinez: Galindo Asnari— (? – 867) Aragoiko kondea (844 – 867) izan zen, Garindo Gartzeitzen oinordekoa izanik.

## Biografia

Garindok Azeari Garindoitz I.a zuen aita, Aragoiko kondea 809 eta 820 artean eta 820 eta gero Urgell eta Cerdanyako kondea izan zena.
Aitaren partetik 833 inguruan konderri biak jarauntsi zituen eta Pallars Jussà eta Ribagortza konde bilakatu zen, 844an bota arte. Iruñean egon onderen, 844an Aragoiko konde aukeratu zuten Garindo Gartzeitz semerik gabe hil zelako.
Garindok Guldreguda ezkondu zuen, eta Azeari Garindoitz II.a semea izan zuten.
Zuhaitz genealogikoa :
Garindo Azearitz II.a
Azeari Garindoitz I.a
Garindo Azearitz I.a
Azeari Garindoitz II.a
Garcia Aznárez of Aragon
Sancha Aznárez de Aragón :

## Kanpo estekak

* Datuak: Q2040593
# FET y de las JONS

FET y de las JONS (Falange Española Tradicionalista y de las Juntas de Ofensiva Nacional Sindicalista) Ofentsiba Nazional-Sindikalistako Batzarren Espainiako Falangeak eta Elkarte Tradizionalistak bat egitean sortutako erakundea izan zen.
1937ko apirilean sortutako alderdi berria izan zen. Francok falangistak karlistekin (hau da tradizionalistekin) batu zituen, eta Falange Española Tradicionalista y de las JONS (FET y de las JONS) sortu, harrezkero Mugimendu Nazionala deitutakoa. Behartutako bateratze horrek ondoez handia sortu zuen karlismoko hainbat sektoretan, baita haietako askoren Francorekiko erremina eragin ere.
1942ko Begoñako atentatuak harreman zuzena dauka behartutako bateratze honen tirabira eta ondoezarekin.

## Ikus, gainera

* Ofentsiba Nazional-Sindikalistako Batzarren Espainiako Falangea
* Elkarte Tradizionalista

## Kanpo estekak

* Datuak: Q1249339
* Multimedia: FET y de las JONS / Q1249339